Kvapalinové chladenie (spaľovacie motory)

Kvapalinové chladenie je spôsob chladenia spaľovacích motorov, pri ktorom sa teplo z ochladzovaných plôch odvádza prostredníctvom chladiacej kvapaliny. Veľmi často sa ako kvapalina používa voda (vtedy sa používa aj termín vodné chladenie), alebo voda v zmesi s inou látkou.

 Druhy 
 odparovacie chladenie - teplo sa odvádza odparovaním chladiacej kvapaliny, najčastejšie vody. Chladiaci okruh môže byť otvorený, vtedy je potrebné kvapalinu dopĺňať, alebo uzavretý s kondenzátorom odparenej kvapaliny.
 obehové chladenie - chladiaca kvapalina obieha v uzavretom okruhu.
 samoobežné - samočinné chladenie - prúdenie kvapaliny je zabezpečené len zmenou jej hustoty pri ohriatí.
 chladenie s núteným obehom - prúdenie kvapaliny je zabezpečené čerpadlom.
 jednookruhové
 dvojokruhové
 pretlakové chladenie - s pretlakom v okruhu chladiacej kvapaliny.
 zmiešavacie chladenie - časť ohriatej kvapaliny (vody) sa vypúšťa a nahrádza sa chladnou.
 prietokové chladenie - ohriata kvapalina (voda) trvalo odteká.
 bez čerpadla
 s čerpadlom

 Pozri aj 
vzduchové chladenie
spaľovací motor

 Zdroje 
 STN 09 0022.Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972.
Kategória:Systémy chladenia spaľovacích motorov